Барле-Насау

Барле-Насау (холандски: Baarle-Nassau) — гратче и општина во покраината Северен Брабант, јужна Холандија. Населението брои 6.803 жители (2017). Местото е познато по сложената граница со Белгија која се состои од голем број мали белгиски ексклави, со неколку холандски противексклави во нив. Географија Граница со Барле-Хертох, Белгија Општината е поврзана со белгиските ексклави на Барле-Хертох преку низа сложени граници. Барле-Хертох се состои од 26 одделни парцели, од кои речиси сите се физички неповрзани со самата Белгија на која ѝ припаѓаат. Општинско седиште на Барле-Хертох е Зондерајген, северно од белгиското гратче Мерксплас. Покрај него има и дваесет белгиски ексклави во Холандија и уште три парчиња долж холандско-белгиската граница. Воедно постојат седум холандски ексклави во рамките на белгиските ексклави (наречени противекслави). Шест од нив се во најголемата белгиска енклава, а седмата е во друга. Холандија има осма ексклава која е во соседен Хинховен на чисто белгиска територија. Најмалата ексклава, наречена Де Ловерсхе Акерс (H7), е парцела со површина од само од 2.469 м2. Целата состојба е производ на низа договори, продажби и размени склучувани помеѓу господарите на Бреда и војводите на Брабант во средниот век. Подрачјата со земјоделско земјиште и градби биле во состав на Брабант, а останатите делови ѝ припаѓале на Бреда. Ваквата распределеност е разјаснета и официјално доутврдена со Мастришкиот договор од 1843 г. склучен помеѓу Холандија и Белгија. Почнувајќи од во 1990-тите, практичниот живот во Барле е олеснет со пристапувањето на двете земји кон Европската Унија и склучувањето на Шенгенскиот договор. Границата обележана на сите улици со железни клинци како туристичка знаменитост, но и за мештаните, кои вака секогаш знаат дали се наоѓаат во Белгија (Бартле-Хертог) или во Холандија (Барле-Насау). Поделбата се гледа и по броевите на куќите, кои имаат различни стилови, а до табличките неретко стојат и државни знаменца. Населени места во општината Барле-Насау (Baarle-Nassau, 5.330 жит.) Уликотен (Ulicoten, 1.110 жит.) Кастелре (Castelré, 140 жит.) Список на енклави Холандски енклави Сите овие енклави се во состав на општината Барле-Насау (Холандија). Белгиски енклави Сите овие енклави се во состав на општината Барле-Хертох (Белгија) и се опколени од општината Барле-Насау (Холандија). Поврзано Барле-Хертох Барле Северен Брабант Наводи Надворешни врски Барле — Википатување (англиски) Портрал на Барле-Насау (холандски) Портал на Барле-Хертох (холандски) Карти на енклавите во Берле Страници за Барле-Насау и Барле-Хертох Архивирано на 27 декември 2005 г. (холандски)